stanford-oval/wikipedia huggingface dataset:
Egidius

Pyhä Egidius. Keskiaikaisen maalauksen osa.
Pyhä Egidius (lat. Aegidius) oli keskiaikaisen Euroopan palvotuimpia pyhimyksiä. Hän syntyi legendojen mukaan Ateenassa mutta vietti suurimman osan elämästään Etelä-Ranskassa Arlesin ja Nîmesin seuduilla. Hän kuoli noin vuonna 710.
Egidius eli erakkona eteläranskalaisessa metsässä, jossa hänen seuranaan oli metsäkauris. Visigoottien kuninkaan Wamban kerrotaan jahdanneen kaurista ja ampuneen nuolen, mutta nuoli ei osunut kauriiseen vaan Egidiukseen. Kuningas hyvitti tekonsa rakennuttamalla alueelle luostarin, jonka ympärille kasvoi kylä, Saint-Gilles-du-Gard, joka sai nimen Egidiuksen mukaan. Siitä tuli Santiago de Compostelaan tai Pyhään maahan matkaaville tärkeä pyhiinvaelluskohde. Joillekin pääkohde oli itse Saint-Gilles.
Pyhä Egidius on yksi neljästätoista hädässäauttajasta. Hän on rampojen, spitaalisten, kerjäläisten ja seppien suojelija. Hänen juhlapäiväänsä vietetään 1. syyskuuta. Pyhä Egidius on ainoa hädässäauttaja, josta ei tullut marttyyria.
Aiheesta muualla

Kuvia tai muita tiedostoja aiheesta Egidius Wikimedia Commonsissa
Egil Aarvik

| Egil Aarvik |
| --- | --- |

Norjan sosiaaliministeri
 Bortenin hallitus 12. lokakuuta 1965 – 17. maaliskuuta 1971  
Edeltäjä:  Olav Gjærevoll
Seuraaja:  Odd Højdahl
Suurkäräjäedustaja
 Akershusin vaalipiiri 1973–1977 Oslon vaalipiiri 1969–1973 1961–1965  
Lagtingetin puhemies
 1972–1973  
Henkilötiedot
Syntynyt: 12. joulukuuta 1912 Skaun, Norja
Kuollut: 19. heinäkuuta 1990 (77 vuotta) Nøtterøy, Norja
Ammatti:  toimittaja, poliitikko
Tiedot
Puolue:  Kristillinen kansanpuolue
Egil Aarvik (12. joulukuuta 1912 Skaun – 19. heinäkuuta 1990 Nøtterøy) oli norjalainen toimittaja ja kristillisen kansanpuolueen poliitikko. Hän istui suurkäräjillä 1961–1965 ja 1969–1977 sekä toimi Norjan sosiaaliministerinä 1965–1971. Vuosina 1972–1973 hän oli suurkäräjien ylähuoneen eli Lagtingetin puhemies.
Aiheesta muualla

Kuvia tai muita tiedostoja aiheesta Egil Aarvik Wikimedia Commonsissa
Egil Aarvik Norjan suurkäräjien verkkosivuilla (norjaksi)
Ellen Löfqvist

| Henkilötiedot |
| --- | --- | --- | --- |
Syntymäaika: 8. lokakuuta 1997
Syntymäpaikka: , Ruotsi
Pelipaikka: keskikenttäpelaaja
Seura
Seura: Piteå IF
Pelinumero: 15
Seurat
| Vuodet | Seura | O | (M) |
| 2016– | Piteå IF | 56 | (4) |
| Yhteensä | Yhteensä | 56 | (4) |
Maajoukkue
|  | Ruotsi U17 | 12 | (0) |
|  | Ruotsi U19 | 17 | (3) |
|  | Ruotsi U23 | 16 | (0) |
 Seurajoukkueuran tilastot kattavat vain kansalliset sarjat.
Ellen Lövqvist (s. 8. lokakuuta 1997 Ruotsi) on ruotsalainen jalkapalloilija, pelipaikaltaan keskikenttäpelaaja. Hän pelaa nykyisin Damallsvenskan-joukkue Piteån paidassa. Löfqvist voitti jalkapallon naisten alle 19-vuotiaiden Euroopan-mestaruuskilpailuissa 2015 kultaa Ruotsin joukkueessa. Hän on myös edustanut Ruotsin naisten U23-, U19- ja U17-maajoukkueita.
Emílio Sumbelelo

Emílio Sumbelelo (s. 5. maaliskuuta 1964) on angolalainen roomalaiskatolinen piispa. Hänet vihittiin papiksi Benguelan hiippakunnassa 4. elokuuta 1991 ja nimitettiin Uijen hiippakunnan koadjuuttoripiispaksi 1. joulukuuta 2006. Oscar Lino Lopes Fernandes Braga konsekroi Sumbelelon piispaksi Giovanni Angelo Becciun ja José Francisco Moreira dos Santosin avustamana 25. helmikuuta 2007.
2. helmikuuta 2008 Sumbelelosta tuli José Francisco Moreira dos Santosin seuraaja Uijen piispana, ja 11. helmikuuta 2019 hänet nimitettiin Vianan hiippakunnan piispaksi.
Ehtaa tavaraa

| Ehtaa tavaraa Bat & Ryyd |
| --- | --- | --- |

Studioalbumin tiedot
 Äänitetty : 1989
 Julkaistu: 1989
 Formaatti: LP, C-kasetti (1989) CD (2000, 2019)
 Tyylilaji: huumorimusiikki
 Levy-yhtiö: Tippa Production Poptori (uudelleenjulkaisu, 2000)
Muut kannet

Batin ja Ryydin muut julkaisut
|   | Ehtaa tavaraa 1989 | Niin kallis on maa... 1991 |
Ehtaa tavaraa on Batin ja Ryydin vuonna 1989 julkaistu debyyttialbumi. Albumia myytiin julkaisuvuonna kultalevyyn ja platinalevyyn oikeuttava määrä.
Albumi julkaistiin ensimmäisen kerran CD-levynä vuonna 2000, jonka julkaisijana toimi Poptori. Poptorin painos sisältää alkuperäisen sisällön lisäksi kappaleet "Rapula" ja "Ykän kone". Vuonna 2019 albumista julkaistiin uusi CD-painos albumin alkuperäisellä sisällöllä. Tässä painoksessa on myös albumin alkuperäinen kansikuvitus.
Kappaleet

| --- | --- |
 Sisältö LP, C-kasetti, CD-painos (2019) Ehtaa tavaraa (80-luvun tykki) – 4.15  Stadissa (Osa 1.) – 4.35  Ryyd rap (Bahta ráigi mix) – 3.47  Stadissa (Osa 2.) – 2.17  Ryyd rock (Pahka ottassa) – 3.53  Voi ryydana (Hameet korvissa) – 4.40  Alkon juhlapullojahti (Osa 1.) – 2.31  Kurttupolkka (Keuhko mix) – 2.33  Alkon juhlapullojahti (Osa 2.) – 3.32  Petturi (Tippa silmässä, kaks parhaassa) – 4.02 :  CD-painos Poptorin vuonna 2000 tekemä julkaisu Ehtaa tavaraa  Stadissa (Osa 1.)  Ryyd rap  Stadissa (Osa 2.)  Ryyd rock  Voi ryydana  Alkon juhlapullojahti (Osa 1.)  Kurttupolkka  Alkon juhlapullojahti (Osa 2.)  Petturi  Rapula (bonuskappale)  Ykän kone (bonuskappale) 
Musiikkinäytteet
Ääninäyte albumin nimikkokappaleen "Ehtaa tavaraa" toisesta kertosäkeestä.
Äänitiedostojen kuunteluohjeet
Efraim Jaakola

Efraim Jaakola (27. toukokuuta 1791 Uusikirkko Tl – 29. toukokuuta 1857 Uusikirkko Tl) oli kalantilainen Orivon kylässä asunut rukoilevaisiin kuulunut maallikkopuhuja ja virsirunoilija.
Puutarhurista "syntienleikkaajaksi"

Jaakola oli nuoruudessaan merimiehenä ja oleskellessaan Saksassa hän perehtyi puutarhanhoitoon. Palattuaan Suomeen hän perusti oman puutarhan ja kasvatti erityisesti omenoita. Jaakola kävi myös muiden puutarhoissa leikkaamassa omenapuita. Sen jälkeen kun Jaakola alkoi toimia puhujana rukoilevaisten piirissä hänet tunnettiin siksi lisänimellä Syntienleikkaaja. Perimätiedon mukaan Jaakola kehotti herätyksen saanutta pelimannia Vilhelm Anttilaa eli Pela-Villeä jatkamaan soittamista tällä kertaa virsien säestäjänä rukoilevaisten seuroissa.
Virsirunoilijana

Jaakola kirjoitti kaikkiaan noin 100 virttä ja hän julkaisi niitä arkkiveisuina. Useita Jaakolan sanoittamia virsiä on mukana rukoilevaisten laulukokoelmassa Halullisten sielujen hengelliset laulut. Jaakolan virsiä oli myös kansakoulunopettaja Emanuel Tammisen vuonna 1888 julkaisemassa kokoelmassan Korven kaikuja Hengellisiä lauluja. Nykyisen virsikirjan virsi 368 "Jeesus matkakumppani" on Jaakolan käsialaa.
Kirjallisuus

Kalantilainen kirjailija F. M. Karrakoski julkaisi 1937 Jaakolasta elämäkertaromaanin nimeltä Syntienleikkaaja.
ENVISAT-1

| ENVISAT-1 |
| --- | --- |
 ENVISAT-1 - malli
COSPAR ID:  2002-009A
SATCAT №:  27386
Ohjelma:  ENVISAT-1-ohjelma
Organisaatio:  ESA
Valmistaja:  European Meteorological Satellite Agency
Tehtävätyyppi:  ympäristöntutkimus/kaukokartoitus
Laukaisu:  1. maaliskuuta 2002 01.07.59 UTC Kourou, Ranskan Guayana
Laukaisualus:  Ariane 5
Loppu:  9.5.2012
Tehtävän kesto:  10 vuotta
Massa:  8200 kg
Kiertorata
Viitejärjestelmä:  Maakeskeinen
Kiertorata:  Aurinkosynkroninen LEO
Inklinaatio:  98.5°
Kiertoaika:  101 min
Apogeum:  791.0 km
Perigeum:  785.0 km
ENVISAT oli ESAn suurin avaruuslaite ja järjestön kolmas kaukokartoitussatelliitti, joka tutki Maan ympäristöä. Sen hinnaksi on arvioitu 3–4 miljardia euroa.[lähde? ] Se toimi vuosikymmenen ajan, kunnes käyttö päättyi yllättävään vaurioitumiseen. Satelliitin lentorata oli 800 km korkea aurinkosynkroninen rata. Yksi kierros Maan ympäri kesti 101 minuuttia, ja satelliitti lensi saman kohteen yli joka 35. päivä.[lähde? ] Satelliitin lähettämä data vastaanotettiin ESAn vastaanottokeskuksissa Ruotsin Kiirunassa ja Italian Frascatissa.
Satelliitin kehityshistoria oli pitkä ja monimutkainen. Alun perin ESA kehitti miehitettyä avaruusasemaa, joka lentäisi naparadalla, josta nimi Polar Platform. Sittemmin Polar Platform muuttui miehittämättömäksi mutta kansainväliseen avaruusasemaan liittyväksi elementiksi. Siitä piti kehittyä useiden kaukokartoitussatelliittien runko. Sen käytön piti lakata vuonna 2013. Käyttöä on ilmeisesti pakko jatkaa vuoden 2014 loppuun asti aikaansaaden 45 miljoonan euron lisäkulun satelliitin operoinnista. Syynä tähän on Sentinel-1-tutkasatelliitin laukaisun arvioitu viivästyminen noin vuodella. Tämä jatkoskenaario loppui satelliitin toiminnan lakkaamiseen toukokuussa 2012.
ENVISATin laitteet

Envisatissa on kymmenen mittalaitetta, jotka tutkivat ilmakehää, meriä ja maanpintaa. Käyttämällä eri laitteita samanaikaisesti tietyn kohteen tutkimiseen, saadaan tarkempaa tietoa Maasta ja sen biologisista prosesseista. ENVISATin dataa käytetään yhdessä monen muun kaukokartoitussatelliitin datan kanssa. ENVISATin laitteet ovat
ASAR (Advanced Synthetic Aperture Radar) on synteettisen apertuurin tutka ja satelliitin pääinstrumentti. Sillä mitataan maanpinnan olosuhteita, etenkin metsien ja muun kasvillisuuden tilaa sekä lunta ja jäätä.
GOMOS on suomalais-ranskalainen otsonikatoa tutkiva instrumentti. Suomalaisina tekijöinä laitteessa ovat Ilmatieteen laitos, Patria Oyj, Space Systems Finland Oy ja Valtion teknillinen tutkimuskeskus VTT. GOMOS-instrumentin tietojen käsittely- ja jakelu hoidetaan Ilmatieteen laitoksen Sodankylän toimipisteen kautta.
MIPAS (Michelson Interferometer for Passive Atmospheric Sounding), MWR (microwave radiometer)  ja SCIAMACHY (SCanning Imaging Absorption SpectroMeter for Atmospheric CHartographY )tutkivat myös ilmakehää.
MERIS-instrumentti (Medium-Resolution Imaging Spectrometer) tekee mittauksia, jotka liittyvät merenpinnan korkeuteen, Golfvirtaan ja merien biologiaan. Radar Altimeter 2 (RA-2) eli tutkakorkeusmittari mittaa merenpintaa. Advanced Along Track Scanning Radiometer (AATSR) mittaa meren pintalämpötilaa.
DORIS (Doppler Orbitography and Radiopositioning Integrated by Satellite) määrittää geoidin muotoa ja muutoksia.
GOMOS-instrumentti

Vuonna 1995 alettiin Suomessa ja Ranskassa suunnitella otsonia mittaavaa tutkimuslaitetta, josta ideasta kehittyi GOMOS-laite. Sen optiikka ja mekanismit toteutettiin Ranskassa ja tietokone Suomessa. GOMOS pystyy mittaamaan seuraavia ilmakehän kaasuja: otsoni, typpidioksidi ja vesihöyry sekä joitakin aerosoleja.
Laite mittaa tähden valoa tähden laskiessa Maan ilmakehän taakse satelliitin liikkeen mukana;   mittausta kutsutaan tähtiokkultaatioksi. Se mittaa ensin suoraan avaruudesta tullutta tähden valoa. Kun satelliitti lentää eteenpäin, valo tulee tähdestä ilmakehän läpi. Mitattuja spektrejä verrataan keskenään. Täten saadaan mitattua eräiden ilmakehän kaasujen määrä ja pystyjakauma. Yleensä kaukokartoitussatelliitin mittalaitteet täytyy kalibroida ennen laikaisua hyvin tarkasti. GOMOS kuuluu siihen instrumenttien luokkaan, joka kalibroi itsensä ennen jokaista mittausta uudelleen.
Aiheesta muualla

Wikimedia Commonsissa on kuvia tai muita tiedostoja aiheesta .
ESAn ENVISAT-sivut (Arkistoitu – Internet Archive) (englanniksi)
GOMOSin mittaustietoja (Arkistoitu – Internet Archive)
Voima-lehden 3/2007 artikkeli Envisatista[vanhentunut linkki]
Envisatin roolista ilmastonmuutoksen tutkimisessa[vanhentunut linkki]
Edward Lloyd Thomas

Edward Lloyd Thomas
Edward Lloyd Thomas (23. maaliskuuta 1825 – 8. maaliskuuta 1898) oli etelävaltioiden jalkaväenkenraali Yhdysvaltain sisällissodassa. Hän oli kotoisin Georgiasta.
Thomas oli syntynyt Clarken piirikunnassa Georgiassa. Hän valmistui Emory Collegesta ja palveli Meksikon–Yhdysvaltain sodassa toukokuusta 1847 elokuuhun 1848 toisena luutnanttina itsenäisessä georgialaiskomppaniassa. Sodan jälkeen hän viljeli plantaasia Georgiassa sisällissodan syttymiseen saakka.
Sen jälkeen kun Georgia erosi Unionista, Thomasista tuli eversti 35. Georgian jalkaväkeen lokakuussa 1861. Rykmentti sijoitettiin Joseph R. Andersonin prikaatiin, josta tuli osa A. P. Hillin kuuluisaa ”Kevyttä divisioonaa”. Palvellessaan rykmentinpäällikkönä Thomas haavoittui Mechanicsvillessä Seven Daysin sotaretken aikana. Haavoittuminen ei kuitenkaan ollut vakava ja Thomas pysyi palveluksessa. Kun Anderson lähti johtamaan Tredegar-rautatehdasta Richmondiin, Thomas ylennettiin prikaatin komentajaksi. Thomas komensi Georgian prikaatia kevyessä divisioonassa sodan loppuun ja oli läsnä kaikissa suurissa taisteluissa Pohjois-Virginian armeijassa.
Kun divisioonan komentaja William Dorsey Pender haavoittui kuolettavasti Gettysburgin taistelussa, Thomas oli vanhin komentaja divisioonassa. Häntä ei kuitenkaan ylennetty divisioonan komentajaksi, kenties koska se käsitti kaksi Pohjois-Carolinan prikaatia eikä georgialainen ollut suosiossa. Thomas pysyi prikaatinkenraalina Appomattoxiin saakka.
Thomas palasi sodan jälkeen plantaasilleen. Vuonna 1885 presidentti Grover Cleveland nimitti Thomasin virkaan maahallinnossa. Thomas päätti elämänsä komennuksella intiaaniasiain toimistoon. Hän kuoli South McAlesterissa intiaaniterritoriossa, ja hänet on haudattu Kiowaan Oklahomaan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Edward Lloyd Thomas
Eino Grön laulaa suomalaisia tangoja

| Eino Grön laulaa suomalaisia tangoja Eino Grön |
| --- | --- | --- |

Eino Grön laulaa suomalaisia tangoja
Studioalbumin tiedot
 Äänitetty : 1973
 Julkaistu: 1973
 Formaatti: LP
 Kesto: 38.55
 Levy-yhtiö: Fazer Finnlevy
Eino Grönin muut julkaisut
| Rakkaustarinoita 1971 | Eino Grön laulaa suomalaisia tangoja 1973 | Eino Grön 1973 |
Eino Grön laulaa suomalaisia tangoja on suomalaisen Eino Grönin studioalbumi vuodelta 1973.
Kappaleet

Pettäjän tie – 3.57
Tamara tanssii – 3.07
Lapin tango – 3.23
Kuubalainen serenadi – 3.24
Perhonen – 2.59
Pieni sydän – 2.35
Kotkan ruusu – 3.28
Lasihelmiä – 2.52
Sabina – 3.27
Musta ruusu – 3.02
Satumaa – 3.19
Särkyneitä toiveita – 3.17
Coming Home (New Found Gloryn albumi)

| Coming Home New Found Glory |
| --- | --- | --- |

Studioalbumin tiedot
 Äänitetty : Interscope studioilla, Groove Masters studioilla ja Thom Thom clubilla (Santa Monicassa, Kaliforniassa)
 Julkaistu: 19. syyskuuta 2006
 Tuottaja(t): Thom Panunzio & New Found Glory
 Tyylilaji: pop-punk, vaihtoehtorock
 Kesto: 48.11
 Levy-yhtiö: Drive-Thru Records, Suretone Records, Geffen Records
New Found Gloryn muut julkaisut
| Catalyst 2004 | Coming Home 2006 | From the Screen to Your Stereo Part II 2007 |
Coming Home New Found Gloryn viides studioalbumi, joka julkaistiin 19. syyskuuta 2006. Japanissa albumi julkaistiin 13. syyskuuta 2006 bonuskappaleilla varustettuna. Bonusraidan sisälty levyyn myös mikäli latasi sen iTunes Storesta. Best Buy -version ostajat saivat kupongin, jolla pystyi lataamaan bonusraidan "Over Me".[lähde? ]
Albumi debytoi sijalla #19 Billboard 200 -listalla, myyden 38 845 kappaletta ensimmäisellä viikollaan. Yhtyeen edellinen albumi, Catalyst (2004), debytoi sijalla #3. Lokakuuhun 2006 mennessä Coming Home oli myynyt 83 123 kappaletta Yhdysvalloissa.
Kappaleet

Kaikki kappaleet kirjoittanut New Found Glory.
Oxygen – 3.15
Hold My Hand – 3.42
It's Not Your Fault – 3.37
On My Mind – 3.56
Coming Home – 4.09
Make Your Move – 4.02
Taken Back by You – 3.25
Too Good to Be – 2.59
Love and Pain – 3.03
Familiar Landscapes – 3.19
When I Die – 3.43
Connected – 3.38
Boulders – 5.23
Kappaleet > Japanin painos

Make It Right – 3.09
Golden – 3.37
It's All Around You – 2.28
Kappaleet > iTunesin bonuskappale

Making Plans – 3.00
Kappaleet > Best Buy -bonus

Over Me – 4.18
Kokoonpano

Cyrus Bolooki – rummut
Chauntelle DuPree – taustalaulu
Christie DuPree – taustalaulu
Sherri DuPree – taustalaulu
Stacy DuPree – taustalaulu
Chad Gilbert – kitara
Ian Grushka – basso
Jarett Grushka – triangeli
Steve Klein – kitara
Thom Panunzio – lyömäsoittimet
Jordan Pundik – laulu
Benmont Tench – Hammond-urut, piano, koskettimet
Arvostelut

Allmusic:
Alternative Press:
Entertainment Weekly: B
Soundi:
Listasijoitukset

| Billboard 200> Viikko.Sijoitus | Billboard 200> 01.19 | Billboard 200> 02.67 | Billboard 200> 03.101 | Billboard 200> 04.112 | Billboard 200> 05.146 | Billboard 200> 06.182 | Billboard 200> Yhteensä.Yhteensä | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . | Billboard 200> . |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Myynti | 38,845 | 13,730 | 10,423 | 8,884 | 6,312 | 4,929 | 83,123 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
Eino Grön (vuoden 1965 albumi)

| Eino Grön Eino Grön |
| --- | --- | --- |

Eino Grön
Kokoelmalevyn tiedot
 Äänitetty : 1965
 Julkaistu: 1965, 1973
 Formaatti: LP
 Tyylilaji: iskelmä
 Kesto: 33.55
 Levy-yhtiö: Scandia
Muut kannet

Eino Grönin muut julkaisut
|   | Eino Grön 1965 | Eino Grön 1967 |
Eino Grön  on suomalaisen Eino Grönin kokoelma-albumi vuodelta 1965. Albumi julkaistiin uudelleen vuonna 1973 levymerkillä Scandia HSLP 136.
Kappaleet

Liian vähän aikaa – 3.03
Romanesca – 3.00
Sua vailla – 2.41
Valkovuokot – 2.25
Pois suru jää – 2.32
Rakkauden satu – 2.50
Mustalaisviulu – 3.04
Kesän vihreät lehvät – 2.20
Guapita – 3.13
Kukkanen viestini tuo – 3.14
Rakkautta ei se ollutkaan – 2.46
Senuelo – 2.42
Dôn

Dôn on Walesin kelttiläisessä mytologiassa äitijumalatar, Belin puoliso ja Arianrhodin, Gwydionin, Gilfaethwyn, Gofannonin sekä Amaethonin äiti. Hänen vastineensa Irlannissa on jumalatar Danu.
Elefantti (täsmennyssivu)

Elefantti voi tarkoittaa jotain seuraavista:
norsut eli elefantit, nisäkäsheimo
Elefantti, Pen-abw, Egyptin varhainen esidynastinen hallitsija
Elefantti, kortteli Helsingin keskustassa
Elefantti, Happoradio-yhtyeen musiikkialbumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elefantti”, voi hakea sivunnimihaulla, laajalla sivunnimihaulla tai tekstihaulla.
Eino Grön laulaa tangoja

| Eino Grön laulaa tangoja Eino Grön |
| --- | --- | --- |

Eino Grön laulaa tangoja
Kokoelmalevyn tiedot
 Julkaistu: 1967
 Formaatti: LP
 Tyylilaji: iskelmä
 Kesto: 39.57
 Levy-yhtiö: Fazer Finnlevy
Eino Grönin muut kokoelmalevyt
| Eino Grön 1967 | Eino Grön laulaa tangoja 1967 | 16 tangoa 1970 |
Eino Grön laulaa tangoja on suomalaisen Eino Grönin kokoelma-albumi vuodelta 1967.
Kappaleet

Tulisuudelma (El Choclo) – 2.39  (Villoldo, Ángel)
Unhoita menneet – 3.05  (Andreševski, B. L.)
Yksin (Uno) – 3.11  (Mores, Marianito)
Aron kuu – 2.56  (Solovjov-Sedoi, Vasili)
Valkea sisar – 2.52  (Jäppilä, Martti)
Karnevaalitango – 2.56  (Kärki, Toivo)
Syksyinen kaipaus – 2.30  (Mononen, Unto)
Ennen kuolemaa (Avant de mourir) – 2.47  (Boulanger, Georges)
Argentiinalaisen tango – 2.51  (Kärki, Toivo)
Ruhtinaan viulu – 2.44  (Tynnilä, Valto)
Suvesta syksyyn – 3.04  (Mononen, Unto)
Venäläinen tango – 2.25  (Kärki, Toivo)
Poema – 2.48  (Melfi, Antonio Mario)
Illan viimeinen tango – 3.03  (Kärki, Toivo)
Edward Lorenz

| Edward Lorenz> Henkilötiedot |
| --- | --- |
Syntynyt: 23. toukokuuta 1917 West Hartford, Connecticut
Kuollut: 16. huhtikuuta 2008 (90 vuotta) Cambridge, Massachusetts
Koulutus ja ura
Tutkinnot:  Harvardin yliopisto MIT
Väitöstyön ohjaaja:  James Murdoch Austin
Instituutti:  MIT
Tutkimusalue:  matematiikka meteorologia
Tunnetut työt:  Lorenzin yhtälöt kaaosteoria perhosefekti
Palkinnot:  Crafoord-palkinto (1983) ja Kioto-palkinto (1991)
Edward Norton Lorenz (23. toukokuuta 1917 – 16. huhtikuuta 2008) oli yhdysvaltalainen matemaatikko ja meteorologi. Hän kuului kaaosteorian varhaisiin pioneereihin joka esitteli vuonna 1961 perhosvaikutuksen.
Lorenz syntyi West Hartfordissa Connecticutissa ja valmistui Massachusetts Institute of Technologystä. Hän työskenteli MIT:ssä yli 40 vuotta vuodesta 1948 alkaen, professorina vuodesta 1962 ja siirtyi emeritusprofessoriksi vuonna 1987. Lorenzin yhtälöt saivat nimensä häneltä.
Lorenz oli Yhdysvaltain kansallisen tiedeakatemian jäsen vuodesta 1975 lähtien. Hänen saamistaan lukuisista palkinnoista tunnetuimpia ovat Crafoord-palkinto (1983) ja Kioto-palkinto (1991).
Lorenzin attraktori.
Käännös suomeksi
Döbeln

| Döbeln |
| --- | --- |
 Döbelnin vanha kaupunginosa
 vaakuna
 Döbeln
 Koordinaatit: 51°7′10″N, 13°6′46″E 
Valtio:  Saksa
osavaltio:  Saksi
Hallintopiiri:  Mittelsachsen
Hallinto:  
 – Määri:  Hans-Joacim Egerer
Pinta-ala:  
 – Kokonaispinta-ala:  84,55 km²
Korkeus:  159–262 m
Väkiluku (2015):  24 034
 – Väestötiheys:  284,3 as./km²
Aikavyöhyke:  UTC1
 – Kesäaika:  UTC2
 
 http://www.doebeln.de 
Infobox OKVirheellinen NIMI-arvo: 
Döbeln on kaupunki Saksassa Saksin osavaltiossa. Kaupungissa on noin 24 000 asukasta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Döbeln
Efraim Elo

Efraim Elo (25. syyskuuta 1868 Laitila – 8. toukokuuta 1932 Joensuu) oli suomalainen lyseon rehtori ja matematiikan lehtori joka tunnetaan parhaiten Elon laskuopin tekijänä.
Elämä

Laitilan Soukaisen kylässä syntyneen Efraim Elon vanhemmat olivat puuseppä Efraim Blom ja Maria Mathilda Wahlroos. Hän pääsi ylioppilaaksi Turun lyseosta 1888 ja valmistui Helsingin yliopistosta filosofian kandidaatiksi 1893 ja maisteriksi 1894.
Elo oli oppikoulun opettaja Helsingissä 1894–1899 ja sen jälkeen hän toimi Joensuun tyttölyseon matematiikan ja luonnonopin nuorempana lehtorina vuodesta 1900 alkaen ja koulun rehtorina vuodesta 1925 alkaen.
Elon oppikouluja varten tekemästä laskuopista otettiin vuosina 1912–1965 kaikkiaan 31 painosta. Elon syntymäkunnassa Laitilassa on järjestetty Efraim Elo -matematiikkakilpailuja peruskoulun kuudesluokkalaisille vuodesta 1997 lähtien.
Perhe

Efraim Elo oli naimisissa vuodesta 1907 filosofian kandidaatti Armo Rauha Malmsténin (1878–1943) kanssa joka oli Joensuun yhteiskoulun johtajana 1907–1920.
Teoksia

Nimellä Efr. Elo:
Laskuoppi : alkeisoppilaitoksia varten. Tekijä, Joensuu 1912
Laskuoppiin liittyvä jaksotehtävien harjoitusjärjestelmä teoksessa Joensuun suomalainen tyttökoulu : kertomus lukuvuodesta 1913-1914. Joensuu 1914
Laskuoppi etupäässä oppikouluja varten. 2. täyd. painos Kirja, Helsinki 1915, 24. painos WSOY 1950 ja sen jälkeiset painokset uudistanut Veli Valpola, 31. painos 1965, lisäpainos 1967
Laskuoppi : alkuopetusta varten. WSOY 1921
Kansakoulun laskuoppi : laskuoppi alkeisopetusta varten. WSOY 1923
Laskuopin liite. Kirja, Helsinki 1924
Efr. Elon laskuopin tuloskirja. WSOY 1937
Laskuoppi : kansakouluun pohjautuvia keskikouluja varten. Kirja, Helsinki 1928
Elon Laskuopin tuloskirja. WSOY 1950, uusin painos 1967
Aiheesta muualla

Iida Kauppi: Elon laskuopin isän Efraim Elon syntymästä on 24. syyskuuta kulunut 150 vuotta Laitilan Sanomat.  20.9.2018. Laitila:  Laitilan Sanomat.
Dózsa György útin metroasema

Dózsa György út on Budapestin metron linjan 3 asema Pestin puolella Unkarin pääkaupungissa Budapestissa. Asema on maanalainen ja se on avattu vuonna 1984.